Diari Oficial de la Generalitat Valenciana


Sumari del DOGV 7247, del 03-04-2014 (2014/2698)

Notificació de la interlocutòria dictada en el procediment de mesures provisionals prèvies número 1001/2012.
------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2698


Organisme emissor
:   Jutjat de Primera Instància Número 2 d'Orihuela

Tipus de document
:   Anunci

Notificació de la interlocutòria dictada en el procediment de mesures provisionals prèvies número 1001/2012. [2014/2698]  
Celia Mas Moscardó, secretària del Jutjat de Primera Instància número 2 d'Orihuela, faig saber que, en el procediment mesures provisionals prèvies número 001001/2012, a instàncies de Stoil Petrov Hadzhipetev, representat per la procuradora Esther Escudero Mora, contra Silviya Gospodina Berova, en què s'ha dictat la resolució que, literalment, és com es diu:  
  
«Interlocutòria número 103  
Jutge que la dicta: Alfonso Carlos Aliaga Casanova.  
Lloc: Orihuela.  
Data: 28 de febrer de 2013.  
  
Antecedents de fet  
  
Únic. En data de 12 de juliol de 2012, Stoil Petrov Hadzhipetev va presentar un escrit contra Silviya Gospodina Berova, en el qual, després d'al·legar els fets i fonaments de dret que hi estimava d'aplicació, acabava suplicant que, amb caràcter previ a la demanda de juí verbal de mesures en relació amb fills haguts fora del matrimoni, s'acordaren les mesures provisionals contingudes en l'escrit esmentat.  
Per decret de data de 12 de juliol de 2012, es va admetre a tràmit la sol·licitud instada i es va manar convocar la part demandada i el Ministeri Fiscal a la compareixença prevista en l'article 771 de la Llei d'Enjudiciament Civil, assenyalant-se com a dia per a la celebració el de la data de hui.  
A la compareixença va acudir la part actora, degudament representada per lletrada i procurador, i el Ministeri Fiscal, i no hi va concórrer el demandat, que va ser declarat en rebel·lia.  
La part actora es va ratificar en la seua demanda, i el Ministeri Fiscal s'hi va oposar, a l'espera del resultat de la prova a practicar.  
Rebut el pleit a prova, la part actora va proposar com a prova la documental, més documental, testifical de María Jesús Robles Rodríguez i interrogatori de la demandada.  
Pel Ministeri Fiscal es va adherir a la prova de l'actor, sol·licitant, al seu torn, l'interrogatori de l'actor.  
Admesa tota la prova proposada i practicada la prova esmentada, es va concedir la paraula a les parts per a conclusions finals.  
  
L'actor va concretar la seua demanda assenyalant que sol·licitava guàrdia i custòdia per al pare, amb règim de visites a favor de la mare d'una o dues hores setmanals, en presència del pare o familiar, i pensió d'aliments a càrrec de la mare de 300 euros mensuals.  
El Ministeri Fiscal va assenyalar que no s'oposava a allò que s'ha sol·licitat per l'actor.  
Després d'això, es va donar per acabada la vista i van quedar les interlocutòries pendents de resolució.  
  
Dispositiva  
Dispose estimar parcialment la demanda interposada per la representació processal de Stoil Petrov Hadzhipetev contra Silviya Gospodina Berova, en qualitat de mesures provisionals prèvies a la demanda de juí verbal de mesures definitives en relació a fills menors haguts fora del matrimoni, les següents:  
1. Els fills menors del matrimoni quedaran sota la guàrdia i custòdia del pare, i s'exercirà la pàtria potestat de forma compartida.  
2. S'establix el següent règim de visites a favor de la mare:  
Els dissabtes alterns d'11.00 a 14.00 hores, sota la supervisió del progenitor patern o bé germana o familiar pròxim de la demandada.  
3. Com a pensió alimentària a favor dels fills menors i a càrrec de la mare es fixa la suma de 250 euros (125 per cada xiquet) pagadors de bestreta en els 10 primers dies de cada mes, en el compte que designe el pare; la quantitat adés esmentada s'actualitzarà anualment amb la pujada de l'índex de preus al consum, de manera automàtica i sense necessitat de nou pronunciament judicial (primera actualització, 01.03.2014).  
  
Els gastos extraordinaris (extraescolars, gastos escolars com guarderia i col·legis no públics, gastos mèdics no coberts per la Seguretat Social, oculista, ulleres, dentista i ortodòncia, classes de reforç necessàries per al bon rendiment escolar i excursions organitzades pel centre escolar), que generen els menors seran satisfets al 50 per cent per ambdós progenitors, amb l'acreditació prèvia per mitjà de la corresponent factura. Els gastos extraordinaris hauran de ser consensuats per ambdós progenitors, havent de ser notificats prèviament a la realització (excepte urgència inajornable), entenent-se acceptats si el contrari no s'hi oposara en els 10 dies següents. En cas de discrepància, qualsevol de les parts podrà acudir a l'arbitri judicial, i s'establirà la necessitat del gasto conforme a l'article 156.2 del Codi Civil, sense ulterior recurs.  
  
Notifiqueu esta resolució a les parts personades, i preveniu-los que, en contra, no es pot interposar cap recurs.  
Estes mesures acordades només subsistiran si, dins dels 30 dies següents a la data de la seua adopció, es presenta demanda de juí verbal d'adopció definitiva de mesures en relació amb fills menors haguts fora de matrimoni.  
Així, esta és la meua interlocutòria, que acorda, mana i firma Alfonso Carlos Aliaga Casanova, magistrat jutge del Jutjat de Primera Instància número 2 d'Orihuela i partit. En done fe».  
  
Atés que es desconeix el domicili o residència actuals de la part demandada, per diligència del dia de la data, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he ordenat la publicació d'este edicte en el Diari Oficial de la Comunitat Valenciana, per a portar a efecte la diligència de notificació.  
  
  
Orihuela, 13 de novembre de 2013.- La secretària judicial: Celia Mas Moscardó.